Γεώργιος Γουλιέλμος του Ανοβέρου

Ο Γεώργιος Γουλιέλμος (γερμ. Georg Wilhelm von Braunschweig-Lüneburg, 28 Οκτωβρίου 1880 - 20 Μαΐου 1912) του Οίκου του Αννοβέρου ήταν διάδοχος πρίγκιπας του Αννοβέρου. Με τον αδόκητο θάνατό του από αυτοκινητιστικό ατύχημα, έγινε διάδοχος ο αδελφός του, Ερνέστος Αύγουστο Γ΄.

Βιογραφία
Ο Γεώργιος Γουλιέλμος Χριστιανός Αλβέρτος Εδουάρδος Αλέξανδρος Φρειδερίκος Βλαδίμηρος Ερνέστος Αδόλφος ήταν ο πρωτότοκος γιος του Ερνέστου Αυγούστου Β΄, Δούκα του Κάμπερλαντ και Πρίγκιπα του Ηνωμένου Βασιλείου, τιτουλάριου Βασιλιά του Αννοβέρου και Δούκα του Μπράουνσβαϊγ και της Θύρας των Γκλύξμπουργκ, κόρης του Χριστιανού Θ΄ της Δανίας. Γεννήθηκε στο Γκμούντεν της Αυστρίας, όπου ζούσε ο πατέρας του διεκδικώντας τους γερμανικούς τίτλους του.  

Ο Γεώργιος Γουλιέλμος υπηρέτησε ως λοχαγός στο 42ο Σύνταγμα της Αυστρίας. Το 1910 ο εξάδελφός του, Γεώργιος Ε΄ του Ηνωμένου Βασιλείου, του απένειμε το μεγαλόσταυρο του Βασιλικού Τάγματος της Βικτωρίας. Ήταν διάδοχος στα βρετανικά αξιώματα και τους γερμανικούς τίτλους του πατέρα του. Το 1912, επιστρέφοντας από την κηδεία του θείου του, Φρειδερίκου Η΄ της Δανίας, με το αυτοκίνητό του έπαθε δυστύχημα στο Νάκελ του Βρανδεμβούργου. Ήταν 31 ετών και άγαμος. Επειδή ο δεύτερος γιος του Ερνέστου Αυγούστου Β΄ είχε αποβιώσει από το 1901, διάδοχος έγινε ο τρίτος γιος του, Ερνέστος Αύγουστος Γ΄.

Ο Ερνέστος Αύγουστος Β΄ διεκδικούσε τους γερμανικούς τίτλους του από το Γουλιέλμο Β΄ της Γερμανίας. Ο Γουλιέλμος Β΄ έστειλε τους δύο μεγαλύτερους γιους του στην κηδεία του Γεωργίου Γουλιέλμου. Αργότερα, ο Ερνέστος Αύγουστος Γ΄ πήγε στο Βερολίνο να ευχαριστήσει τον αυτοκράτορα και εκεί ερωτεύτηκε την κόρη του, Βικτωρία Λουίζα. Για να γίνει ο γάμος, επήλθε συμφωνία των δύο μερών: ο γαμπρός θα γινόταν σύμμαχος της Γερμανίας και θα έπαιρνε μόνο τον τίτλο του δούκα του Μπράουνσβαϊγκ. Έτσι, η κηδεία του Γεωργίου Γουλιέλμου έγινε αφορμή συμφιλίωσης. Κόρη του ζεύγους ήταν η Φρειδερίκη, σύζυγος του Παύλου της Ελλάδας. Ο Ερνέστος Αύγουστος Γ΄ έδωσε το όνομα του αδικοχαμένου αδελφού του στο δεύτερο γιο του.

Πρόγονοι

<center>

Πηγές
Darryl Lundy (10 May 2003). "Georg Wilhelm Hanover, Prince of Hanover". thePeerage.com. Retrieved 21 July 2008. External link in |publisher= (help)
Allan Raymond (24 June 2008). "Hanover Royal Family". Monarchies of Europe website. Archived from the original on 23 February 2014. Retrieved 17 August 2008. External link in |publisher= (help)
http://www.burkespeerage.com/articles/roking11.aspx
The London Gazette: no. 28383. p. 4075. 10 June 1910.

Κατηγορία:Οίκος του Αννόβερου